b'\n_START_ARTICLE_\nNecatorosi\n_START_SECTION_\nCausa\n_START_PARAGRAPH_\nEl causant de la necatoriosi \xc3\xa9s el Necator americanus, el qual es pot dividir en dos estadi: larvari i adult. Quan est\xc3\xa0 en la tercera etapa larval s\'acosta a la pell humana seguint gradients t\xc3\xa8rmics. T\xc3\xadpicament, les larves entren a trav\xc3\xa9s de la pell de les mans i dels peus en contacte amb terra contaminada. En el punt d\'entrada a l\'hoste hum\xc3\xa0 es produeix una erupci\xc3\xb3 cut\xc3\xa0nia pruriginosa, papular i coent. Aix\xc3\xb2 tamb\xc3\xa9 es coneix com a "picor de terra". Aquestes larves, despr\xc3\xa9s de penetrar la pell humana, s\xc3\xb3n capaces de migrar pel torrent sanguini i arribar al pulm\xc3\xb3 passant pel ventricle dret del cor. Una vegada aqu\xc3\xad, perforen i penetren la cavitat alveolar i ascendeixen per la tr\xc3\xa0quea on s\xc3\xb3n deglutits i descendeixen fins a l\'intest\xc3\xad prim. En general, la migraci\xc3\xb3 a trav\xc3\xa9s dels pulmons \xc3\xa9s asimptom\xc3\xa0tica, per\xc3\xb2 es pot produir tos lleu i irritaci\xc3\xb3 far\xc3\xadngia durant la migraci\xc3\xb3 larv\xc3\xa0ria a les vies respirat\xc3\xb2ries. Despr\xc3\xa9s de travessar els alv\xc3\xa8ols les larves arriben al tracte gastrointestinal i s\'adhereixen a la mucosa intestinal on es converteixen en cucs adults. Els cucs s\'adhereixen al folre de la mucosa amb les seves l\xc3\xa0mines tallants que els permeten penetrar els vasos sanguinis i alimentar-se del subministrament sanguini de l\'amfitri\xc3\xb3. Cada cuc consumeix 30\xce\xbcl de sang al dia. El principal problema prov\xc3\xa9 d\'aquesta p\xc3\xa8rdua de sang intestinal que pot conduir a una an\xc3\xa8mia de defici\xc3\xa8ncia de ferro en infeccions moderades a greus. Altres s\xc3\xadmptomes comuns inclouen dolor i sensibilitat epig\xc3\xa0strica, n\xc3\xa0usees, dispnea per esfor\xc3\xa7, dolor a les extremitats inferiors i articulacions, dolor a l\'est\xc3\xa8rnum, mal de cap, fatiga i impot\xc3\xa8ncia. Rarament \xc3\xa9s mortal en humans.\n_START_SECTION_\nSimptomatologia\n_START_PARAGRAPH_\nQuan els cucs adults s\'adhereixen a les vellositats de l\'intest\xc3\xad prim, xuclen la sang de l\'hoste, la qual cosa pot causar dolor abdominal, diarrea, rampes i p\xc3\xa8rdua de pes que poden conduir a l\'anor\xc3\xa8xia. Les infeccions greus poden ocasionar defici\xc3\xa8ncia de ferro i l\'an\xc3\xa8mia microc\xc3\xadtica hipocr\xc3\xb2mica. Aquesta forma d\'an\xc3\xa8mia en els nens pot generar un retard f\xc3\xadsic i mental. Tamb\xc3\xa9 hi pot haver afectaci\xc3\xb3 cut\xc3\xa0nia causada per les larves que migrants a la pell, que es caracteritza per ruptures cut\xc3\xa0nies i picor severa. Llavors es produeix una erupci\xc3\xb3 pruriginosa i eritematosa que es desenvolupa al voltant dels llocs de penetraci\xc3\xb3 de les larves infeccioses, generalment a les mans i als peus.\n_START_SECTION_\nEpidemiologia\n_START_PARAGRAPH_\nN.americanus fou descobert inicialment a Brasil i posteriorment trobat tamb\xc3\xa9 a Texas i les planes de Vene\xc3\xa7uela. Va ser descrit tamb\xc3\xa9 en nadius d\'\xc3\x80frica, Xina, illes del pac\xc3\xadfic sud, \xc3\x8dndia i el Sud-est d\'\xc3\x80sia. \xc3\x89s un par\xc3\xa0sit de tipus tropical i \xc3\xa9s una esp\xc3\xa8cie comuna en els humans. Aproximadament el 95\xc2\xa0% dels ancilostomes trobats al sud-est dels Estats Units s\xc3\xb3n N.americanus. Aquest par\xc3\xa0sit es troba en humans, per\xc3\xb2 tamb\xc3\xa9 es troba en porcs, gossos i gats._NEWLINE_La transmissi\xc3\xb3 de Necator americanus requereix el dip\xc3\xb2sit de femta amb ous en s\xc3\xb2ls ombrejats i ben drenats i el seu desenvolupament \xc3\xa9s afavorit per les condicions del clima tropical com la calor i la humitat. Per aquesta ra\xc3\xb3 les infeccions a nivell global s\xc3\xb3n sovint reportades en llocs on ocorre contacte amb s\xc3\xb2ls contaminats._NEWLINE_Necator americanus \xc3\xa9s el par\xc3\xa0sit gastrointestinal hum\xc3\xa0 m\xc3\xa9s com\xc3\xba, i juntament amb Ancylostoma duodenale sumen aproximadament 740 milions de casos d\'an\xc3\xa8mia per infecci\xc3\xb3 en regions pobres dels tr\xc3\xb2pics i subtropicals, i la major incid\xc3\xa8ncia d\'an\xc3\xa8mia per infecci\xc3\xb3 que ocorren a \xc3\x80sia i \xc3\x80frica subsahariana. En general, les taxes d\'infecci\xc3\xb3 s\xc3\xb3n elevades en zones amb temperatures c\xc3\xa0lides i plujoses. La taxa de mortalitat a tot el m\xc3\xb3n, atribu\xc3\xafda a infecci\xc3\xb3 per aquest par\xc3\xa0sit, s\'estima en 65.000 morts per any. Tanmateix, la morbiditat i la discapacitat causades per l\'an\xc3\xa8mia d\'aquesta infecci\xc3\xb3 poden ser molt m\xc3\xa9s altes que la taxa de mortalitat. La prevalen\xc3\xa7a de la infecci\xc3\xb3 tendeix a augmentar amb l\'edat, i \xc3\xa9s la m\xc3\xa9s alta en infants entre els 6 i 10 anys, despr\xc3\xa9s arriba a un altipl\xc3\xa0 durant l\'edat adulta. De la mateixa manera, la intensitat mitjana de la infecci\xc3\xb3 tamb\xc3\xa9 tendeix a augmentar progressivament amb l\'edat. La prevalen\xc3\xa7a d\'infecci\xc3\xb3 tendeix a ser major en els homes; No obstant aix\xc3\xb2, les dones (en particular les dones embarassades i les mares) i els infants s\xc3\xb3n les m\xc3\xa9s vulnerables a la p\xc3\xa8rdua de sang cr\xc3\xb2nica per la infecci\xc3\xb3 d\'an\xc3\xa8mia, ja que ja tenen unes reserves de ferro baixes.\n_START_SECTION_\nDiagn\xc3\xb2stic en laboratori\n_START_PARAGRAPH_\nLa t\xc3\xa8cnica m\xc3\xa9s comuna de diagn\xc3\xb2stic per Necator americanus \xc3\xa9s mitjan\xc3\xa7ant la presa d\'una mostra de mat\xc3\xa8ria fecal, fixar-la en formalina al 10\xc2\xa0% i concentrar-la amb la t\xc3\xa8cnica de sedimentaci\xc3\xb3 amb etilacetat de formalina, i recollir posteriorment el sediment per veure-ho al microscopi. No obstant aix\xc3\xb2, els ous de A. duodenale i N. americanus no es poden distingir entre si, la qual cosa pot fer-se per mitj\xc3\xa0 de la identificaci\xc3\xb3 de les larves. Aquestes poden ser trobades en la mat\xc3\xa8ria fecal fins que les mostres romanguin a temperatura ambient durant un dia o m\xc3\xa9s.\n_START_SECTION_\nPrevenci\xc3\xb3\n_START_PARAGRAPH_\nPer a una prevenci\xc3\xb3 efectiva s\xc3\xb3n essencials l\'educaci\xc3\xb3 per a la salut, instauraci\xc3\xb3 de bones condicions sanit\xc3\xa0ries i la disposici\xc3\xb3 adequada dels excrements humans. De forma addicional, l\'\xc3\xbas de cal\xc3\xa7at en zones end\xc3\xa8miques ajuda a reduir l\'ocurr\xc3\xa8ncia de la infecci\xc3\xb3.\n_START_SECTION_\nTractament\n_START_PARAGRAPH_\nLa parasitosi per N. americanus pot ser tractada amb benzimidazols, albendazol i mebendazol. Una dosi oral de tetracloroet\xc3\xa8 amb l\'est\xc3\xb3mac buit pot eliminar fins al 90\xc2\xa0% dels par\xc3\xa0sits. El medicament alternatiu \xc3\xa9s el pamoat de pirantel. La crioterapia \xc3\xa9s un altre tractament usat per matar aquests nem\xc3\xa1todos. En els casos severs d\'an\xc3\xa8mia pot requerir-se transfusi\xc3\xb3 de sang. Les infeccions lleus generalment romanen sense tractament en \xc3\xa0rees on la reinfecci\xc3\xb3 \xc3\xa9s freq\xc3\xbcent. Els suplements de ferro i una dieta rica en prote\xc3\xafnes accelera el proc\xc3\xa9s de recuperaci\xc3\xb3. En un estudi de casos que va involucrar a 60 homes amb Trichuris trichiura i/o N. americanus, va mostrar que tant l\'albendazol com el mebendazol eren 90\xc2\xa0% efectius per guarir la T. trichiura. No obstant aix\xc3\xb2, l\'albendazol tenia una taxa de curaci\xc3\xb3 del 95\xc2\xa0% per a N. americanus, mentre el mebendazol nom\xc3\xa9s tenia una percentatge de cura del 21\xc2\xa0%. Aix\xc3\xb2 suggereix que l\'albendazol \xc3\xa9s m\xc3\xa9s efectiu per al tractament de la infecci\xc3\xb3 combinada de T. trichiura i N. americanus.'